b'\n_START_ARTICLE_\nJakov Ilji\xc4\x8d Frenkel\n_START_SECTION_\n\xc5\xbdivljenje\n_START_PARAGRAPH_\nFrenkel se je rodil v judovski dru\xc5\xbeini. Obiskoval je Univerzo v Sankt Peterburgu. V letu 1912 je kon\xc4\x8dal svoje delo na podro\xc4\x8dju zemeljskega magnetnega polja. S tem delom je pritegnil pozornost ruskega fizika Abrahama Fjodorovi\xc4\x8da Joffa (1880 \xe2\x80\x93 1960), s katerim sta pozneje sodelovala. Od leta 1912 do smrti je Frenkel delal na Fizikalno-tehni\xc5\xa1kem in\xc5\xa1titutu (Joffejev in\xc5\xa1titut).\n_START_SECTION_\nDelo\n_START_PARAGRAPH_\nV \xc4\x8dasu raziskav kondenziranih snovi je vpeljal pojem vrzeli. Znan je po Frenkelovi napaki (Frenkelov defekt). Delal je tudi na podro\xc4\x8dju plasti\xc4\x8dnih deformacij. Znan je po modelu Frenkel-Kontorove (tudi Tomlinsonov model) na podro\xc4\x8dju dislokacij._NEWLINE_V letih 1930-1931 je pokazal, da nevtralni kvazidelec eksciton lahko nastane v kristalu pod vplivom svetlobe. Veliko je prispeval tudi v fiziki polprevodnikov in izolatorjev. Po njem se imenuje tudi Poole-Frenkelov pojav (imenovan tudi po irskem fiziku Horacu Hewittu Poolu (1886 \xe2\x80\x93 1962)).'